***Проект на договор***

**Д О Г О В О Р**

**за „Доставка на електрическа енергия чрез включване в балансираща група“**

Днес .................2019… г., в София, НА ОСНОВАНИЕ ЧЛ.194 ОТ ЗОП, между:

ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ, гр. Нови Искър, ул. Христо Ботев №140, EИК BG000689232 представлявана от доц. д-р **ЦВЕТЕСЛАВА ИВАНОВА ГЪЛЪБОВА** –Директор, наречена в договора "ВЪЗЛОЖИТЕЛ" и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕИК\_\_\_\_\_\_\_\_\_\_, със седалище и адрес на управление \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_, в качеството си на \_\_\_\_\_\_\_\_\_\_\_\_\_\_\_\_\_\_\_\_, наречено в договора "ИЗПЪЛНИТЕЛ"

се сключи настоящия договор за следното:

**ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯ като лицензиран доставчик на електрическа енергия и координатор на балансираща група, регистриран като такъв в ЕСО EAД /електроенергиен системен оператор/ със съответните кодови номера, приема при условията на настоящия договор, документацията за участие в процедурата и представените от ИЗПЪЛНИТЕЛЯ Техническо предложение (Приложение 1) и Ценово предложение (Приложение 2) да:

1.1. Включи ВЪЗЛОЖИТЕЛЯ като член на балансираща група, да поема сумите по регистрираните небаланси, да изготвя прогнози, регистрира графици, както и да извършва всички дейности свързани с участието на ВЪЗЛОЖИТЕЛЯ като член на пазара на електрическа енергия, съгласно Правилата за търговия с електроенергия /ПТЕЕ/.

1.2. Доставя електрическа енергия, наричана за краткост „ЕЛ.ЕНЕРГИЯ“, в количества и по предложената цена по реда на Закона за енергетиката /ЗЕ/, Правилата за търговия с електрическа енергия /ПТЕЕ/ и Закона за обществените поръчки /ЗОП/, за електрозахранване на на ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ, предмет на обществената поръчка.

Чл.2.1. Договорените количества се известяват/регистрират/ на ЕСО/ Електроенергиен системен оператор/ под формата на графици за доставка, в които са отразени почасовите количества, които ИЗПЪЛНИТЕЛЯТ доставя и продава на ВЪЗЛОЖИТЕЛЯ по силата и при условията на настоящия Договор.

Чл.2.2. За планирането и договарянето на конкретни количества нетна активна електрическа енергия се прилагат Правила за търговия с електрическа енергия /ПТЕЕ/ и този договор.

**Срок На договора**

Чл.3.1. Настоящата поръчка е за доставка на електрическа енергия на ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ, присъединени към ниско напрежение и включване в стандартна балансираща група, за период от 12 месеца, считано от датата на първата доставка/първия регистриран график.

**ЦЕНА. НАЧИН НА ПЛАЩАНЕ**

Чл.4.1. Цената за доставка на 1 (един) кВтч (киловатчас) нетна електрическа енергия е крайна и включва сумите по регистрираните небаланси/положителни, отрицателни/, изготвяне на прогнози, подаване и регистриране на графици в Енергийния системен оператор /ЕСО/, съгласно Правилата за търговия с електрическа енергия, изготвяне на необходимите за дейността на ВЪЗЛОЖИТЕЛЯ, предмет на тази обществена поръчка, товарови графици , както и всички други разходи по дейности, свързани с участието на ВЪЗЛОЖИТЕЛЯ на свободния пазар на електрическа

Чл.4.2. ВЪЗЛОЖИТЕЛЯТ заплаща консумираната електрическа енергия и регистрирани небаланси /положителни, отрицателни/ по предложената от изпълнителя цена за 1 /един/ кВтч (киловатчас) нетна активна електроенергия, която цена е постоянна за срока на изпълнение на договора.

Чл.4.3. ВЪЗЛОЖИТЕЛЯТ няма да заплаща отделно извън консумираната енергия по оферираната цена, суми за излишък и недостиг на небалансите и каквито и да е други разходи по дейности, свързани с участието на Възложителя на свободния пазар за електроенергия и участие в балансираща група, като всички регистрирани небаланси на доставяните количества нетна електрическа енергия са за сметка на ИЗПЪЛНИТЕЛЯ.

Чл.4.4. Отделно от горната сума ще се начислява, Акциз и Такса „цена задължение към обществото", мрежови услуги определени от КЕВР и ДДС, които се фактурират на отделни редове.

Чл.4.5. ВЪЗЛОЖИТЕЛЯТ ще заплаща на Изпълнителя доставената за съответния месец нетна активна електроенергия, по банкова сметка на Изпълнителя, в срок до 30 дни, след изтичане на месеца за който се дължат, по единна фактура, която следва да бъде представена на упълномощения представител на ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ и на email: **account\_kurilo@abv.bg**.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 5.1. ИЗПЪЛНИТЕЛЯТ по настоящия договор се задължава:

да продава на Възложителя електрическа енергия за обектите на ВЪЗЛОЖИТЕЛЯ, при условията и сроковете на този договор и всички приложения към него, както и за нови обекти, които ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ предостави.

да поема сумите по регистрираните небаланси в положителна или отрицателна посока от количествата ел.енергия на всички обекти на Възложителя, посочени в Техническата спецификация, неразделна част от договора

да изготвя прогнози, да изготвя и регистрира в ЕСО, необходимите графици за изпълнение предмета на договора

да извършва всички необходими действия, съгласно ПТЕЕ/Правила за търговия с електрическа енергия/ така, че да осигури изпълнението на настоящия договор.

да издава данъчни фактури за реално полученото от ВЪЗЛОЖИТЕЛЯ количество енергия в указаните в този договор срокове.

да уведомява ВЪЗЛОЖИТЕЛЯ при: промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.

да предоставя на ВЪЗЛОЖИТЕЛЯ поисканите от него и уговорени в този договор информация, данни или документи по начина и в сроковете, посочени в договора.

да спазва разпоредбите и правилата, заложени в Закона за енергетиката и наредбите към него, както и ПТЕЕ и разпорежданията на ЕСО така, че да не бъде отстранен от ЕСО, като регистриран търговец на ел.енергия и координатор на балансираща група.

да предоставя на Възложителя право на достъп до информацията в системата за мониторинг и контрол на ИЗПЪЛНИТЕЛЯ, отнасяща се до обекта на ВЪЗЛОЖИТЕЛЯ относно параметрите свързани с предмета на договора.

 при поискване от ВЪЗЛОЖИТЕЛЯ, безплатно да предоставя, месечното потребено количество енергия под формата на почасов сетълмент.

безплатно да предоставя на ВЪЗЛОЖИТЕЛЯ и всякаква друга писмена информация свързана с изпълнението на договора, включително и месечни справки, за потреблението по обекти.

 да не разгласява пред трети лица факти, обстоятелства, сведения и информация, която е узнал във връзка и по повод изпълнението на договора.

 да определи персонален отговорник за контакти с ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ, който да следи за качественото изпълнение на този договор.

 да оформи и представи на упълномощения представител на ВЪЗЛОЖИТЕЛЯ съответните данъчно-счетоводни документи, необходими за изплащане на дължимата сума.

 да отговаря солидарно за всички действия и бездействия на свои служители и подизпълнители, при и по повод изпълнение на този договор, от които са произлезли или настъпили вреди за ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ.

Чл. 5.2. ИЗПЪЛНИТЕЛЯТ по настоящия договор има право да получи цената на доставената ел.енергия, съгласно условията на този договор.

Чл. 5.3. Не се допуска заместване или изпълнение от други лица различни от избрания ИЗПЪЛНИТЕЛ и посочените от него ПОДИЗПЪЛНИТЕЛИ.

Чл. 5.4. На горните условия трябва да отговарят и ПОДИЗПЪЛНИТЕЛИТЕ, които участникът е включил в изпълнението на поръчката.

Чл. 5.5. В случай, че участникът е обединение или дружество създадено за изпълнение на настоящата обществена поръчка, то всички участващи в него отговарят солидарно за задълженията на Изпълнителя.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6.1. ВЪЗЛОЖИТЕЛЯТ има право :

1. да иска и получава всякаква точна и навременна информация, която е от съществено значение за изпълнението на настоящия договор;

2. да прекрати този договор без да доказва виновно неизпълнение от страна на ИЗПЪЛНИТЕЛЯ, като дължи заплащане единствено на доставената електроенергия;

3. на достъп до информацията в системата за мониторинг и контрол на ИЗПЪЛНИТЕЛЯ, свързана с обектите на ВЪЗЛОЖИТЕЛЯ, относно всички параметри, показания и данни отнасящи се до предмета на този договор.

4. иска изпълнение от всеки един от участващите в обединението лица, както и да претендира причинените вреди, неустойки, обезщетения, пропуснати ползи и други от всяко едно от участващите в обединението лица.

5. да задържи в полза на ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ част или цялата сума от гаранцията за добро изпълнение на договора.

Чл. 6.2. ВЪЗЛОЖИТЕЛЯТ се задължава да заплати доставената електроенергия при условията на този договор и всички приложения към него.

**ОТЧИТАНЕ И ДОКУМЕНТИРАНЕ НА доставената ЕЛЕКТРИЧЕСКАТА ЕНЕРГИЯ**

Чл.7. Отчитането на средствата за измерване се извършва в сроковете и съгласно изискванията, определени в Техническото предложение на Изпълнителя – Приложение 2, ПТЕЕ и ПИКЕЕ /Правила за измерване и контрол на електрическа енергия/.

Чл.8. Количествата електрическа енергия, продадени и закупени по този договор, се определят съгласно данните, предоставени от ИЗПЪЛНИТЕЛЯ.

Чл.9. При различие между отчетеното и фактурираното количество Възложителят, ще заплаща реално отчетеното;

Чл. 10. Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

Чл.11. ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

**ПРЕКРАТЯВАНЕ НА ДОГОВОРА**

Чл. 12. Настоящият договор се прекратява с изтичане на сроковете посочени в същия;

Чл. 13. Договорът може да бъде прекратен по взаимно съгласие на страните.

Чл. 14. Договорът може да бъде прекратен от ВЪЗЛОЖИТЕЛЯ с 30-дневно писмено предизвестие отправено до ИЗПЪЛНИТЕЛЯ.

Чл. 15. Договорът може да бъде прекратен едностранно без предизвестие от ВЪЗЛОЖИТЕЛЯ, при неизпълнение от страна на ИЗПЪЛНИТЕЛЯ на задълженията му по настоящия договор, като задържи внесената гаранция.

**НЕУСТОЙКИ И ОБЕЗЩЕТЕНИЯ**

Чл.16. В случай, че ИЗПЪЛНИТЕЛЯ заяви за плащане ел.енергия в повече от действително отчетената такава от ВЪЗЛОЖИТЕЛЯ, по монтираните в обектите измервателни уреди, ВЪЗЛОЖИТЕЛЯТ ще заплати ел.енергията по действително отчетената такава, а ИЗПЪЛНИТЕЛЯТ ще дължи неустойка в размер на 2% от действително отчетената ел. енергия и фактурираната.

Чл.17. ВЪЗЛОЖИТЕЛЯТ има право да удовлетвори всички свои вземания /като задържани или прихване/ от дължимите на Изпълнителя парични средства за доставена ел.енергия неустойки, лихви и нанесени вреди, пряко свързани с този договор, без да е необходимо изричното писмено насрещно волеизявление за размера и основанието за задържане и/или прихващането.

Чл.18. Възложителят има право да забави изплащането на разликата след задържането / прихващането до представяне на съответния финансово - счетоводен документ, съобразен със задържането /прихващането.

**ЗАКЛЮЧИТЕЛНИ РАЗПОРЕДБИ**

Чл.19. За неуредени в настоящия договор и документацията за участие въпроси се прилагат разпоредбите на ЗОП, ГПК, ЗЗД, ТЗ и другите регламентиращи предмета на този договор.

Чл. 20. Всички спорове, възникнали по повод тълкуването и изпълнението на договора ще се разрешават по взаимно съгласие на двете страни, а при непостигане на такова, спорът ще се разрешава от компетентния съд в гр. София, по реда на ГПК.

Чл.21. (1) Всички съобщения, уведомления, покани, предизвестия и други до ВЪЗЛОЖИТЕЛЯ се изпращат до адрес: гр. Нови Искър, ул. Христо Ботев №140, ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ.

(2) Всички съобщения, уведомления, покани, предизвестия и други до ИЗПЪЛНИТЕЛЯ ще се изпращат по електронен път чрез Интернет на електронен адрес email: ....................@........................... Не отварянето, изтриването и не прочитането на уведомлението изпратено по електронната поща /по email/ не освобождава от отговорност получателят и същия се счита за уведомен.

Настоящият договор се състави и подписа в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ. Същият е неразделна част от обществена поръчка с предмет „Избор на доставчик на нетна активна електрическа енергия за нуждите на ДЪРЖАВНА ПСИХИАТРИЧНА БОЛНИЦА СВ. ИВАН РИЛСКИ.чрез включване в балансираща група”

Приложение: Приложение 1 – Техническо предложение, Приложение 2 –Ценово предложение;

**ЗА ВЪЗЛОЖИТЕЛЯ:** ………............ **ЗА ЗПЪЛНИТЕЛЯ:** ………............

……….......................................……….......................................